Lørdag aften var der ingen vindere af førstepræmien, da ugens Lottotal blev trukket. Men det betyder ikke, at Danske Spil ikke deler millioner ud. Med den såkaldte millionærgaranti bliver der nemlig alligevel udtrukket vindere blandt de spillede kuponer, og en af de "lucky losers" er fra Hjørring. I hvert fald er der udtrukket en million på en kupon købt på Q8 i Hjørring. Der var 0 rigtige på kuponen, men forhåbentlig er den ikke røget i papirkurven, for den er altså en million værd. Danske Spil har endnu ikke hørt fra millionæren fra Hjørring, så hvis du har købt en kupon på Q8, så tjek den lige en ekstra gang. det kan være, at du er blevet millionær over weekenden.

Referat:
Der var 0 rigtige på kuponen, men en heldig spiller fra Hjørring har alligevel vundet en million kroner.